**Előterjesztés**

**Hévíz Város Önkormányzat Képviselő-testületének**

**2025. április 28-ai rendkívüli nyilvános ülésére**

**Tárgy:** HÉVÍZ-BALATON AIRPORT Kfttaggyűlésre mandátumok biztosítása

**Az előterjesztő:** Naszádos Péter polgármester

**Készítette:** Szintén László, közgazdasági osztályvezető

**Megtárgyalta:** Pénzügyi, Városfejlesztési és Ügyrendi Bizottság

**Törvényességi szempontból ellenőrizte:** dr. Tüske Róbert jegyző

Naszádos Péter

polgármester

**1.**

**TÁRGY ÉS TÉNYÁLLÁS ISMERTETÉSE**

**Tisztelt Képviselő-testület!**

A Hévíz-Balaton Airport Kft. (székhelye: 8380 Hévíz, Kossuth L. u. 1., cégjegyzékszám: Cg. 20–09–072648) a Magyar Állam 90,3 %-os és Hévíz Város Önkormányzat 9,7%-os tulajdonában áll. Főtevékenység: 52.23’08 Légi szállítást kiegészítő szolgáltatás és Hévíz-Balaton reptér üzemeltetése.

HÉVÍZ-BALATON AIRPORT Korlátolt Felelősségű Társaság(székhely: 8380 Hévíz, Kossuth Lajos utca 1., Cg. 20-09-072648, a továbbiakban: „Társaság”) önálló képviseleti joggal rendelkező ügyvezetője, az alábbi témakörökben a Társaság társasági szerződésének 11.7. c), 11.7.e) és 11.19 pontja, valamint a Ptk. 3:20. §-a alapján írásbeli szavazást kezdeményez alábbi, taggyűlés hatáskörbe tartozó napirendi kérdésekben:

1. ***napirendi pont:*** A társasági szerződés módosítása:
   1. A Társaság fióktelepének módosítása
   2. A Társaság tevékenységi köreinek módosítása a TEÁOR’25 osztályozásnak való megfelelés érdekében
   3. A Magyar Állam tag tulajdonosi joggyakorlója személyének és a tagok képviselőinek módosítása *(A Magyar Turisztikai Ügynökség Zrt. helyett a Nemzeti Regionális Repülőtér Üzemeltető Holding Kft.)*
   4. A társasági szerződés *10. A nyereség felosztása* pontjának kiegészítése
   5. A társasági szerződés *11. A társaság taggyűlése* pontjának kiegészítése
   6. A társasági szerződés *12. Ügyvezetés és képviselet* pontjának kiegészítése
   7. A társasági szerződés *13. A Társaság cégjegyzése* pontjának kiegészítése
2. ***napirendi pont***: A módosított és egységes szerkezetbe foglalt társasági szerződés elfogadása
3. ***napirendi pont***: Az állandó könyvvizsgálóval kötendő megbízási szerződés feltételeinek elfogadása
   1. A megbízási szerződés feltételeinek meghatározása
   2. A megbízási díj meghatározása

A fenti tárgykörökhöz tartozó Felhívást írásbeli szavazásra, az egységes szerkezetbe foglalt Társasági szerződést, a Megbízási szerződés tervezetét, valamint a Felügyelőbizottsági jegyzőkönyvet *mellékelem*. Mellékelem továbbá a taggyűlés fenti döntésre irányuló határozat-tervezetet tartalmazó szavazólapot. A tagi döntést legkésőbb 2025. április 30. napjáig kell visszajuttatni Társaságnak. Részletes indokolás az 1. melléklet szerint.

Kérem a Tisztelt Képviselő-testületet a határozati javaslat elfogadására. A döntés egyszerű szótöbbséget igényel.

**2.**

**HATÁROZATI JAVASLAT**

1. Hévíz Város Önkormányzat Képviselő-testülete a HÉVÍZ-BALATON AIRPORT Korlátolt Felelősségű Társaság (székhelye: 8380 Hévíz, Kossuth L. u. 1., cégjegyzékszám: Cg. 20-09-072648, a továbbiakban: a Társaság) tagjai elé a társasági szerződés 11.7. l) pontja alapján írásbeli szavazásra bocsátott határozati javaslatról mandátumot biztosít a polgármester részére.

2. A Képviselő-testület a taggyűlés tartása nélküli írásbeli döntéshozatalhoz felhatalmazza polgármestert, hogy az alábbi napirendi pontok határozati javaslatára szavazzon igennel:

1. *napirendi pont:* A társasági szerződés módosítása:
   1. A Társaság fióktelepének módosítása,
   2. A Társaság tevékenységi köreinek módosítása a TEÁOR’25 osztályozásnak való megfelelés érdekében,
   3. A Magyar Állam tag tulajdonosi joggyakorlója személyének és a tagok képviselőinek módosítása,
   4. A társasági szerződés *10. A nyereség felosztása* pontjának kiegészítése,
   5. A társasági szerződés *11. A társaság taggyűlése* pontjának kiegészítése,
   6. A társasági szerződés *12. Ügyvezetés és képviselet* pontjának kiegészítése,
   7. A társasági szerződés *13. A Társaság cégjegyzése* pontjának kiegészítése,
2. *napirendi pont*: A módosított és egységes szerkezetbe foglalt társasági szerződés elfogadása.
3. *napirendi pont*: Az állandó könyvvizsgálóval kötendő megbízási szerződés feltételeinek elfogadása:
   1. A megbízási szerződés feltételeinek meghatározása,
   2. A megbízási díj meghatározása.

Felelős: Naszádos Péter polgármester

Határidő: 2025. április 28.

**3.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Szintén László | osztályvezető |  |  |
| dr. Tüske Róbert | jegyző |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |